cs en en fr da is is is is is is is is is is is en en is de is is is is is is is is is is is is is en en cs fr et is is is is is is is is is is is en en is fr is is is is is is is en en cs da cs is is is is is is is is is is is is is is is en en is zh is is is is is is is en en cs zh is en is is en en is en en is en en is is en en is is en is en en is de is en is en is en en is is is is is is is is is is en is is en is en en is en en is is is en is en en is is is is is en en is en et is en is en en is en en is en en is en en is en en is en en is en is en en en is is is is is is is is is is is en is en en en en is en en pt is en is is is is en en en is cs en en cs en en cs cs cs da en cs en cs en en en cs cs da en is en en cs cs en en en de cs da en is cs en en cs cs en en en cs cs da en is cs en en cs cs en en en cs cs da en is cs en en cs da en
Showing posts with label náttúra. Show all posts
Þrátt fyrir sólarleysið á suðvesturhorninu vex rabbabarinn vel og jafnvel myntan líka.
Það má því vel hugsa sér að gera rabbabarasaft til að fá smá lit í lífið.
Ef þið eruð jafn sólarþyrst og ég takið þið eftir að þessar myndir eru teknar í sól. Það er af því að þær eru ársgamlar frá því þegar sú gula lét sjá sig öðru hverju.
Við látum það ekki slá okkur út af laginu, heldur þvert á móti, þeim mun betri ástæða fyrir að skella í rabbabarasaft.
Ég skoðaði margar uppskriftir á netinu og valdi eina sem mér fannst einföld.
Það er áhrifaríkast að hafa leitarorðið á skandinavísku t.d. "rabarbersaft".
Mér finnst saftin afar ljúffeng með sódavatni og myntan gerir þetta alveg sérstaklega ferskt.
Ég notaði saftina óspart í litlar og stórar gjafir.
Að ofan er mynd af lítilli þakkargjöf og þetta er mynd af brúðkaupsgjöf.
Á minnislyklinum eru myndir úr gæsun og steggjun, í pappírspokanum er peningur og þetta var með saftinni í poka "Ást í poka sem ekki má loka".
Með þessari sólríku færslu vona ég að þið fáið sól í hjartað og kannski að einhver sjóði rabbabarasaft fyrir smá lit og bragð í hversdaginn.
Email ThisBlogThis!Share to TwitterShare to FacebookShare to Pinterest
Labels: DIY hugmyndir, dúllerí, gjafahugmynd, innpökkun, náttúra, pakkar, umhverfisvænt, uppskrift
Það er ærin ástæða til þess að skreyta þjóðlega næstu daga. Þjóðhátíðardagurinn framundan svo ekki sé minnst á heimsmeistarakeppnina í fótbolta í Rússlandi þar sem ÍSLAND tekur auðvitað þátt!
Þrátt fyrir fjarveru sumarsins hingað til er lúpínan tekin við sér og auðvelt að skella fallegri lúpínu í vasa.
Hérna sjást undurfallegu gleym-mér-einar í staupglasinu betur
hérna sést bakkinn með heimatilbúinn fánalengju og dagatali sem að guttinn bjó til í leikskólanum.
Fánalengjuna góðu gerði ég fyrir mörgum árum úr munsturlímböndum og nota alltaf aftur og aftur.
Hérna getið þið lesið um fánalengjuna góðu.
Eitt árið skellti ég íslensku birki í vasann
og setti þrenningarfjólur í staupglasið.
Þetta árið eru engar þrenningarfjólur komnar í garðinn minn því miður en ég hef fundið gleym-mér-ei. Mér finnst eitthvað svo viðeigandi að setja svona smá og falleg villt íslensk blóm í vasa og verður alltaf hugsað til þjóðsöngsins og "eilífðar smáblómsins með titrandi tár".
Kerfillinn er aðeins byrjaður að taka við sér í náttúrunni og ég er ekki frá því að hann verði fyrir valinu í ár.
Ég held að það sé bara ein leið til að enda þessa færslu:
Email ThisBlogThis!Share to TwitterShare to FacebookShare to Pinterest
Labels: fánalengja, heimilið, munsturlímband, náttúra, umhverfisvænt, Washi teip
Ég hef áður sagt ykkur frá páskaeggjaleitinni úti sem er núna orðin hefð í fjölskyldunni.
Þá fá fullorðnir og börn páskaegg, við felum það úti og allir skemmta sér konunglega við leitina.
Yfirleitt höfum við fengið vorveður eins og það gerist best, sólríkt en kalt. Þá höfum við gjarnan sest niður saman úti og notið þess að fá smá sól á okkur. Við höfum þó ekki látið páskahret slá okkur út af laginu en það urðu kannski ekki mjög erfiðir felustaðir fyrir valinu það árið!
Það eru ekki hefðbundin íslensk páskaegg í þessari leit heldur finnst okkur fullorðna fólkinu gaman að fá eitthvað alveg sniðið að okkur og auðvitað að smakka það sem hinir fengu! Við eigum nokkur pappaegg til þess að nota við þetta tilefni sem er notuð ár eftir ár.
Stundum passar gjöfin illa í pappaegg og þá er bara að láta hugmyndaflugið ráða.
Ég hef nokkrum sinnum notað pappírspoka enda skemmtilegt að skreyta og endurnýta þannig poka sem manni hafa áskotnast.
Eitt árið skreytti ég eggjabakka og fyllti af góðgæti
Börnin hafa hingað til fengið tvö pappaegg, annað með  gotteríi t.d. jarðarber, bláber, hlaup, súkkulaði eða ávaxtaskvísu. Í hinu egginu er lítil gjöf t.d. trekkibíll, fótboltaspil, pokémonkort eða lego. Við höfum svo pakkað eggjunum inn í mismunandi servíettur (t.d. eitt barn með blómaservíettu, næsta með jólaservíettu) þannig að litlir gormar eigi auðvelt með að finna sín egg þó þau kunni ekki að lesa og séu æst í leitinni.
Í fyrra var páskaeggjaleitin í fyrsta sinn hjá okkur, enda komin með góðan garð núna. Guttinn var mjög spenntur fyrir þessu og til þess að stytta biðina og leyfa honum að taka þátt í undirbúningunum gerði guttinn svona líka fínt páskaskilti:
Hann tók einmitt þessa frábæru mynd af skiltinu sínu sjálfur, ósvikin mynd með puttanum inn á!
Ljúfar samverustundir, ferskt loft, sól og súkkulaði fyrir sálina = mæli með.
Posted by Rósir og rjómi at 21:58 No comments:
Email ThisBlogThis!Share to TwitterShare to FacebookShare to Pinterest
Labels: DIY, endurvinnsla, krakkaföndur, munsturlímband, náttúra, páskar, samvera, súkkulaði, Washi teip
Þar sem það styttist í páskana langaði mig að deila með ykkur nokkrum hugmyndum.
Venjulega hef ég keypt hefðbundnar páskagreinar (þessar með gulu blómunum) en síðasta ár ákvað ég að klippa nokkrar greinar af fallega alpareyninum úti í garði.
Mér fannst það ekki koma síður vel út auk þess sem það var ókeypis og umhverfisvænna!
Við höfum oft sent páskagotterí til vina og vandamanna í Þýskalandi.
Í fyrra fannst mér eins og enginn þyrfti á meira súkkulaði að halda en ákvað í samvinnu við guttann að senda svona ferlega sæt perlupáskaungakort.
Við fengum svo í páskagjöf svona æðisleg sumarblóm- frábær hugmynd sem að nýtist vel og þarf ekki að kosta mikið.
Posted by Rósir og rjómi at 22:27 No comments:
Email ThisBlogThis!Share to TwitterShare to FacebookShare to Pinterest
Labels: dúllerí, gjafahugmynd, heimilið, innpökkun, kort, krakkakort, náttúra, páskar, umhverfisvænt
"When I´m 64" Bítlaafmæli
Þegar hún mamma mín fagnaði 64 ára afmælinu kom ekkert annað til greina en að hafa Bítlaþema.
Við byrjuðum daginn við Vífilsstaðavatn í dásamlegu veðri
Tókum með nesti og nutum í sólinni
Svo léku barnabörnin sér í vatninu, það klikkar ekki að fá að sulla í vatni
( gott að taka með handklæði, aukaföt og jafnvel leikföng)
Eftir sólina og sullið héldum við í heim til þess að borða góðan mat saman
Þar tóku bítlarnir á móti gestunum við innganginn, auðvitað límdir á tölustafina 64
Föndrið var einfalt eins og sjá má á myndunum hér fyrir neðan en glettilega tímafrekt
Risamyndir af Bítlunum í bakgrunni og Yellow submarine órói
Textabrot frá Bítlunum í boði Pinterest prentuð út og notuð sem borðskraut
Eftir matinn voru svo bítlaplötur spilaðar á plötuspilara og rifjaðir upp góðir danstaktar.
Barnabörnunum fannst mjög skrýtið að ekki mætti rekast í plötuspilarann, það var svo gaman að horfa á hann snúast hring eftir hring!
Eftir stuttar æfingar í bílskúrnum (á meðan hinir gengu frá eftir matinn!) sungum við systur svo auðvitað "When I´m sixty-four" fyrir afmælisbarnið, við undirleik youtube karaoke.
Þetta litla atriði vakti hvað mesta lukku í afmælinu.
Hérna er lagið góða í flutningi Bítlanna, ef þið eruð ekki nú þegar búin að fá það á heilann!
Posted by Rósir og rjómi at 22:19 No comments:
Email ThisBlogThis!Share to TwitterShare to FacebookShare to Pinterest
Labels: afmæli, gjafahugmynd, náttúra, samvera, veisluskreytingar, vert að skoða
Sumarið inn í stofu
Nokkar myndir af yndisfögrum sumarblómum sem ætti að vera á flestra færi að nálgast
Gaman að leggja á borð með þessu borðskrauti
Þetta fallega og skemmtilega flækjublóm tekur sig vel út í vasa
(það heitir víst Umfeðmingur, sem er réttnefni, það "krækir" sig fast við aðrar plöntur sem það vex hliðin á)
Svo má ekki gleyma að leyfa börnunum að leggja sitt af mörkum og raða alveg sjálf í vasa
Þá er bara að skella sér út og finna falleg blóm, hvort sem maður nýtur þeirra í náttúrunni eða tekur með sér heim og setur í fallegan vasa.
Posted by Rósir og rjómi at 23:49 No comments:
Email ThisBlogThis!Share to TwitterShare to FacebookShare to Pinterest
Labels: brúðkaup, dúllerí, gjafahugmynd, heimilið, náttúra, umhverfisvænt
Um daginn dreif ég loksins í að framkvæma skemmtilega hugmynd sem ég hafði einhvern
tímann séð á flakki mínu um veraldarvefinn.
Við blönduðum vatni og matarlit í úðabrúsa og úðuðum svo í snjóinn af hjartans lyst!
Þessi skemmtun hentar ungum sem öldnum. Þessi gormur lét ekki sitt eftir liggja og auðvitað fór smá matarlitur á andlitið og fötin en það kom ekki að sök.
Það voru gerðar ýmsar tilraunir, reynt að blanda litunum saman, sprautað stutt og langt
og jafnvel upp í loftið!
Mömmurnar sem voru með guttunum skemmtu sér ekki síður vel við að lita snjóinn,
svona á milli þess sem þær þurftu að forða sér undan úðanum!
Posted by Rósir og rjómi at 20:41 1 comment:
Email ThisBlogThis!Share to TwitterShare to FacebookShare to Pinterest
Labels: DIY, krakkaföndur, náttúra, samvera
Ég var svo heppin að fá að fara í ævintýraferð með þessum guttum um helgina.
Ég gæti líka byrjað frásögnina svona: Ef þið sáuð vel dúðaða konu með bakpoka á ferð um Vesturbæinn með tvo drengi að drepa ósýnilega úlfa og syngja hástöfum um miðjan dag í rigningarsudda...... þá var það ég.
Ég týndi í bakpoka alls konar dót sem mér datt í hug að gæti nýst í ævintýraferð:
Eldhúsrúllu til að geyma upprúllað fjársjóðskort
Stækkunargler til að skoða dýrgripi
Garnspotti til að binda þjófa eða bjarga einhverjum
Krítar til að skrifa skilaboð
Fáni til að merkja landnám
Vasaljós fyrir hellaskoðun eða skyndilega sólmyrkva
Fjaðrir til að kitla óvin
Það er hægt að taka ýmislegt annað með eins og sverð og áttavita.
Við notuðum ekki allt sem tekið var með.
Áður en haldið var af stað þurfti að gera fjársjóðskort:
Kortið var samvinnuverkefni: Yngri guttinn var með á hreinu að fjársjóðurinn er merktur með rauðu x-i. Eldri guttinn sá til þess að blöðin pössuðu saman og bjó til hættur á leiðinni, það voru úlfaskógur, eldfjall og blóðpollar (sem sjást því miður ekki á þessari mynd).
Ég fann í bunka hjá mér þessi blöð sem voru með gamaldagsskrift framan á og rifin á köntunum
(það er líka mjög gaman að gera pappír gamlan með því að leggja hann í bleyti í tevatni).
Guttarnir lifðu sig svo mikið inn í þetta að þeir voru skúffaðir að ég væri ekki með blek svo þeir gætu skrifað með fjöðrunum og urðu að gera sér tússliti að góðu.
Við kortagerðina fékk ég góða hugmynd um hvað guttarnir sáu fyrir sér í ævintýraferð, það var mun meira að skrímslum og hættum en í mínu ævintýri en sem betur fer komu þeir mér inn á rétta braut, það er jú lítið varið í ævintýri þar sem eru engar hættur.
Guttarnir gerðu líka hvor sinn kíkinn og skreyttu, þeir voru mikið notaðir til að skima eftir drekum og öðru óþýði.
Fyrir þá sem þurfa snögga upprifjun:
Heftið tvær klósettrúllur saman.
Gatið á hliðunum og festið spotta af hæfilegri lengd.
Við vorum rétt lögð af stað þegar sást til úlfanna. Guttarnir voru með ráð við því, krítuðu úlfagildrur, merktu staðinn og drógu fram ímynduð geislasverð.
Ég skal aðstoða ykkur við dulmálið, þetta merkir úlfastaðurinn.
Eftir að hafa barist við úlfana og farið í gegnum leynigöng í eldskóm til þess að forðast gjósandi eldfjallið var kominn tími á nesti.
Endurnærð lögðum við til atlögu við drekana. Það kom í ljós að annar guttinn kunni drekamál og við komumst því framhjá þeim án þess að grípa til vopna.
Við hákarla er hins vegar ekki hægt að ræða á drekamáli og því eina ráðið að flýja. Við töldum þó vissara að vara fyrst aðra grunlausa vegfarendur við þessum stórhættulegu hákörlum.
Á flótta frá hákörlunum klöngruðumst við yfir þetta stórgrýti.
Í fjörunni fundum við svo dularfull fótspor...
en þau leiddu okkur að fjársjóðnum!
Heill hellingur af gimsteinum, þökk sé fjársjóðskortinu, hugmyndafluginu og ráðagóðum og hugrökkum guttum.
Hér endar ævintýri, þó ekki úti í mýri með ketti sem setti á sig stýri.
Við skemmtum okkur konunglega, ekki síst ég, það er allt of langt síðan ég hef flúið undan hákörlum og gengið á eldskóm. En við gerðum meira en að skemmta okkur:
Við fengum ferskt loft í lungun og ágætis hreyfingu.
Við æfðum fínhreyfingar í korta- og kíkisgerðinni
Grófhreyfingar úti (grjótklifur, stigi, hopp)
Umferðarreglur þegar við fórum yfir götuna
Skrift og lestur þegar við merktum hættulega staði
Talnaskilingur þegar við töldum gimsteinana
Náttúruvísindi þegar við töluðum um flóð og fjöru og hvernig glerbrot slípast til
Málörvun þegar við töluðum saman
Virkjuðum allan tímann ímyndunaraflið, útsjónarsemina og samskiptahæfileikana
....svona til þess að nefna það helsta.
Í lokin má benda á að þessi ævintýraferð kostaði varla krónu, þurfti lítinn sem engan undirbúning og ekkert sérstakt veður.
Posted by Rósir og rjómi at 23:57 3 comments:
Email ThisBlogThis!Share to TwitterShare to FacebookShare to Pinterest
Labels: endurvinnsla, gjafahugmynd, krakkaföndur, náttúra, samvera
Subscribe to: Posts (Atom)
View my complete profile
afmæli (17) afmæliskort (2) bakki (5) Barnaherbergi (17) brúðkaup (2) búðarrölt (6) búningur (1) DIY (31) DIY hugmyndir (12) dúllerí (39) endurvinnsla (15) fánalengja (6) ferming (1) föndur (66) föndurhorn (1) frítt prentefni (17) gjafahugmynd (27) Grænn apríl (7) heimilið (39) innpökkun (20) jól (17) jóladagatal (2) kaka (3) kort (34) krakkaföndur (19) krakkakort (5) laufabrauðsjárn (2) mæðradagur (2) merkimiðar (14) munsturlímband (27) myndarammi (13) náttúra (14) öskudagur (2) óþarfaþrá (4) pakkar (10) páskar (13) sængurgjafir (3) samvera (16) snyrtivörur (3) stigagangur (6) súkkulaði (5) svefnherbergi (1) umhverfisvænt (26) uppskrift (4) veisluskreytingar (4) vert að skoða (4) vor (4) Washi teip (25) þrennt á þriðjudegi (8)
Blogg sem ég fylgist með
Barnabókaflóðið í Norræna húsinu
Simple theme. Powered by Blogger.